Nacionalinis konventas

Nacionalinis konventas () – aukščiausioji Prancūzijos įstatymų leidžiamoji ir vykdomoji institucija. Įkurta 1792 m. rugsėjo 20 d. per Prancūzijos revoliuciją. Veikė iki 1795 m. spalio 26 d., kai jį pakeitė Direktorija.:s:en:1911 Encyclopædia Britannica/Convention, The National

Nacionalinis konventas turėjo tiek įstatymų leidžiamąją, tiek ir vykdomąją, iš dalies ir teisminę valdžią, jo valdžios neribojo jokie įstatymai.„Энциклопедический словарь Брокгауза и Ефрона“,  т. XXa (1897): Наказный атаман — Неясыти, „Национальный конвент“, с. 722—723 :s:ru:ЭСБЕ/Национальный конвент

 Istorija 
Rinkimus į Nacionalinį konventą, kuris turėjo sudaryti naują konstituciją, paskelbė Įstatymų leidžiamasis susirinkimas 1792 m. rugpjūčio 10 d. Rinkėjams galiojo amžiaus cenzas (bent 25 m., vėliau pakeista į bent 21 m.), sėslumo cenzas (bent 1 m.), jie turėjo gyventi iš savo darbo.

Pirmasis posėdis įvyko 1792 m. rugsėjo 20 d. Rugsėjo 21 d. Konventas panaikino monarchiją ir paskelbė Prancūziją respublika. Rugsėjo 22 d. buvo paskelbta, kad dokumentai nuo tol bus datuojami nuo pirmųjų Prancūzijos Respublikos metų (l’an premier de la République française).

1793 m. sausio 16 d. Konventas, reikalaujant montanjarams, paskelbė karaliui Liudvikui XVI mirties bausmę už valstybės išdavystę. Sausio 21 d. karalius buvo giljotinuotas Revoliucijos (dab. Santarvės) aikštėje Paryžiuje.

1793 m. balandžio 6 d. Nacionalinis konventas įkūrė Visuomenės gelbėjimo komitetą.

Nacionalinis konventas baigė darbą 1795 m. spalio 26 d., kai įsigaliojo 1795 m. Prancūzijos Konstitucija.Raphael Matta Duvignau „Le Comité de salut public (6 avril 1793 - 4 brumaire an IV)“ // „La Révolution française. Cahiers de l’Institut d’histoire de la Révolution française“ 20 décembre 2012, Vol. 3, ISSN 2105-2557, DOI 10.4000/lrf.773 

 Išnašos 

 Išorinės nuorodos 

Kategorija:Didžioji Prancūzijos revoliucija